钦定古今图书集成/理学汇编/经籍典/第075卷 > 古三坟 > 《太古河图代姓纪》
## 钦定古今图书集成/理学汇编/经籍典/第075卷 > 古三坟 > 《太古河图代姓纪》

混沌为太始。太始者，元胎之萌也。太始之数一，一为
太极。太极者，天地之父母也。一极易，天高明而清，地
博厚而浊，谓之太易。《太易》者，天地之变也。《太易》之数
二，二为两仪。两仪者，阴阳之形也，谓之太初。太初者，
天地之交也。太初之数四，四盈易，四象变而成万物，
谓之太素。太素者，三才之始也。《太素》之数三，三盈易，
天地孕而生男女，谓之三才。三才者，天地之备也。游
神动而灵，故飞走潜化，动值虫鱼之类，必备于天地
之间，谓之太古。太古者，生民之始也。